નેટના ફૉર્મલ ચણિયાચોળી અને સાડીઓ ખૂબ ટ્રેન્ડમાં છે, પણ નવરાત્રિના ઘાઘરામાં નેટ થોડો જુદો અને નવો કૉન્સેપ્ટ છે. નેટના ઘાઘરા ટ્રેડિશનલ વેઅરના શોખીનો અને પ્રાઇઝ માટે રમનારાઓ માટે નથી. આ ઘાઘરા થોડા ફૅન્સી લુક આપે છે. યંગ એજની છોકરીઓ માટે આ ઘાઘરા પર્ફેક્ટ છે. નેટની નીચે લાઇનિંગમાં ચંદેરી, બ્રોકેડ જેવાં ચમકીલાં મટીરિયલ વાપરવામાં આવ્યાં છે. આ ઘાઘરા પર ગોટાની લેસ, મિરર-વર્કની બૉર્ડર તેમ જ મલ્ટિ-કલરના નાના પૅચિસ લગાવવામાં આવ્યા છે. આ ઘાઘરા જો પાતળી યુવતીઓએ પહેરવા હોય તો શિમરનું લૅગિન્ગ કે શિમરની લાઇનિંગ વાપરી શકાય.